CYF CAJE CYM/Wales/2024/0004

CYMERADWYWYD 30/01/2024







# TEITL Y SWYDD Nyrs Feithrin sy'n Ymarferydd Cynorthwyol Mamolaeth/Newenedigol

# BAND Band 4

|  |  |  |
| --- | --- | --- |
| Crynodeb o’r Swydd | | |
| * Darparu gofal i fabanod yn yr unedau gofal trosiannol, gofal arbennig a dibyniaeth fawr. * Darparu safon uchel o ofal sy’n canolbwyntio ar yr unigolyn/teulu i fabanod a’u teuluoedd dan gyfarwyddyd staff nyrsio neu fydwreigiaeth cofrestredig * Cymryd rhan mewn addysgu a chefnogi rhieni i'w galluogi i gyflawni eu rôl mewn amgylchedd croesawgar, diogel a gofalgar * Goruchwylio myfyrwyr ac aelodau iau o staff | | |
| Yn gyfrifol i’r canlynol: | | |
| Yn adrodd i’r: | Yn atebol i’r: | Yn atebol yn broffesiynol i: |
| Cyfrifoldebau a Dyletswyddau | | |
| **Cynllunio a Dylunio**  Yn gweithio'n annibynnol o fewn polisïau a gweithdrefnau sefydledig a darparu gofal fel y'i dirprwyir gan yr ymarferydd gofal iechyd cofrestredig.  Yn cydnabod ac yn gweithio'n gyson o fewn ffiniau a chwmpas rôl a chymhwysedd.  Trefnu llwyth gwaith ac amser ei hun, gan flaenoriaethu gofal yn unol ag anghenion babanod unigol.  **Gwella a Monitro**  Cydymffurfio â pholisi iechyd a diogelwch byrddau iechyd a chymryd rhan weithredol yn y broses hon gyda chyfrifoldeb am adrodd am ddigwyddiadau a bod yn rhagweithiol wrth nodi risg, gan awgrymu camau adferol lle bo’n briodol.  Gallu adnabod ac adrodd am bryderon diogelu plant ac oedolion. Gallu rhoi gweithdrefnau diogelu ar waith.  Gallu cymryd rhan mewn gweithgareddau archwilio ac arolygon, ymchwil neu weithgareddau datblygu.  **Cyfathrebu**  Croesawu babanod, rhieni, teuluoedd ac ymwelwyr, gan roi cymorth, cefnogaeth a gwybodaeth.  Trosglwyddo gofal babanod o dan oruchwyliaeth uniongyrchol ymarferydd priodol.  Siarad â babanod, rhieni, a theuluoedd yn sensitif, yn gyfrinachol a chydag empathi i ddiwallu anghenion cyfathrebu, corfforol ac emosiynol eang unigolion.  Gan ddefnyddio amrywiaeth o ddulliau cyfathrebu dehongli a chyflwyno gwybodaeth glinigol i rieni mewn ffyrdd y gellir eu deall yn glir, gan gydnabod anghenion unigol, a goresgyn unrhyw rwystrau i gyfathrebu.  Datblygu a chynnal cyfathrebu â phobl am faterion neu sefyllfaoedd anodd.  Sefydlu a chynnal cyfathrebu effeithiol gyda rhieni a theuluoedd gan sicrhau bod ganddynt ddigon o hyder, cymorth a chefnogaeth i’w galluogi i ofalu am eu baban wrth baratoi ar gyfer rhyddhau.  Rhoi cyngor, cyfarwyddyd, neu hyfforddiant i grwpiau o rieni neu gydweithwyr.  Gweithio o fewn cwmpas eich ymarfer eich hun.  Gweithio fel rhan o'r tîm amlddisgyblaethol, gan adrodd gwybodaeth berthnasol i'r ymarferydd priodol i sicrhau bod gofal wedi'i gynllunio a'i gydlynu'n dda.  **Clinigol**  Dirprwyo gwaith i staff gweithwyr cymorth anghofrestredig eraill o fewn protocolau y cytunwyd arnynt.  Cyflawni elfennau o asesu babanod, cynllunio a darparu gofal gyda goruchwyliaeth agos y nyrs neu'r fydwraig gofrestredig. Trafod unrhyw newidiadau i ofal wedi'i gynllunio gyda'r nyrs neu'r fydwraig gofrestredig.  Gweithio ar y cyd ag aelodau eraill o'r tîm amlbroffesiynol i sicrhau gofal o ansawdd uchel a rhyddhau babanod yn ddiogel ac yn amserol gyda'r nod o atal aildderbyniadau.  Mewn cydweithrediad â'r nyrs neu'r fydwraig gofrestredig, gwerthuso effeithiolrwydd y gofal.  Arddangos dulliau effeithiol i fonitro ac ymateb i arwyddion a symptomau o drallod, dirywiad neu wellhad corfforol, meddyliol, gwybyddol, ymddygiadol ac emosiynol. Yn adnabod ac yn ymateb yn briodol i argyfyngau clinigol.  Yn gymwys i gyflawni ystod o sgiliau clinigol sy'n briodol i'w maes gwaith yn unol â'u cwmpas ymarfer a'r fframwaith llywodraethu nyrsio gan gynnwys:   * Sicrhau cymeriant maethol priodol pob babi yn unol â'u cynllun gofal * Monitro a chofnodi hylifau gwastraff y corff yn gywir * Darparu gofal bledren a choluddyn, gan gynnwys gofal stoma * Profion pwynt gofal cyflawn * Rhoi cyngor a chefnogaeth bwydo ar y fron gan gynnwys arddangosiad o dynnu llaeth o’r fron â llaw ac yn fecanyddol a storio llaeth y fron * Rhoi cymorth bwydo babanod i fabanod a rhieni gan gynnwys gwybodaeth/dangos sut i sterileiddio offer * Archwilio llygaid, llinyn, croen a philenni mwcaidd gan ddefnyddio teclyn(au) asesu fel y bo’n briodol, cofnodi ac adrodd ar ganfyddiadau, gan ddarparu triniaeth yn unol â’r cynllun gofal * Monitro glwcos yn y gwaed a dilyn y polisi o reoli hypoglycemia ar gyfer babanod sydd mewn perygl o hypoglycemia * Gofalu am fabanod ar therapi ocsigen * Gofalu am fabanod sy'n cael ffototherapi, gan gynnwys monitro a mesur lefelau bilirwbin * Adnabod pan fydd babanod yn cael secretiadau a chychwyn sugnedd trwynol-ffaryngeal diogel ac effeithiol fel y nodir yn glinigol * Cydnabod yr angen am a/neu addasu monitro tymheredd gan gynnwys monitro parhaus yn unol â chyflwr y babanod * Rhagweld digwyddiadau a allai fod yn boenus/gofidus, rhoi strategaethau ar waith i gefnogi sefydlogrwydd a chysur, gwerthuso i lywio cynllunio gofal dilynol * Yn cydnabod gwahaniaethau ffisiolegol ac ymddygiadol rhwng cyflyrau cwsg/effro, straen, trallod, poen, confylsiynau ac ymddygiad diddyfnu cyffuriau mewn babanod o gyfnodau cario gwahanol, gan ddarparu gofal a thriniaeth yn unol â'r cynllun gofal * Monitro canwlâu gwythiennol / adnabod ac adrodd am unrhyw wyriadau neu gymhlethdodau * Adnabod ac ymateb i unrhyw anawsterau teuluol, bod yn ymwybodol o anghenion emosiynol rhieni a theuluoedd sydd â babanod yn yr ysbyty, darparu arweiniad a chefnogaeth * Bod yn gyfrifol am ofalu am fabanod sydd mewn perygl o niwed yn y mannau pwyso, atal, asesu a thrin, ar y cyd â'r nyrs neu'r fydwraig gofrestredig * Asesu a chofnodi pwysau ac arwyddion hanfodol, adnabod ac adrodd am unrhyw wyriadau i’r norm, gweithredu a gwerthuso unrhyw gamau gweithredu priodol * Rhoi meddyginiaethau'n ddiogel yn unol â chwmpas ymarfer a Pholisi Rhoi Meddyginiaethau Iechyd a Gofal Cymdeithasol Cymru Gyfan. * Cwblhau sgrinio smotyn gwaed newydd-anedig fel y bo'n briodol   Cymryd rhan mewn derbyn, trosglwyddo a rhyddhau babanod yn unol â pholisïau bwrdd iechyd.  Rhoi gwybod am unrhyw gamgymeriadau a chymryd perchnogaeth o gamgymeriadau gan hysbysu'r fydwraig neu'r nyrs gofrestredig mewn modd amserol.  Gweithredu'n sensitif, yn dosturiol ac yn barchus ar adegau o brofedigaeth neu golled.  Darparu addysg, cyngor a chefnogaeth iechyd y cyhoedd, hybu iechyd ac atal afiechyd i rieni a theuluoedd.  **Anghlinigol**  Cynorthwyo wrth gynnal glendid offer, ystafelloedd a storfeydd.  Ymarfer dyletswydd gofal personol wrth gynnal amgylchedd gwaith diogel.  Sicrhau cadw, dychwelyd neu waredu eiddo unigolion yn ddiogel.  **Cyllid a Chyllideb**  Cynnal lefelau digonol o stoc, offer a deunyddiau a hwyluso defnydd effeithlon ac effeithiol o adnoddau gan nodi pan fydd argaeledd yn disgyn islaw safon neu lefel dderbyniol.  **Rheoli, Arwain a/neu Hyfforddi**  Cefnogaeth trwy arddangos elfennau o'i rôl ei hun, aelodau cofrestredig ac anghofrestredig o'r tîm sydd newydd eu penodi.  Goruchwylio, asesu a mentora gweithwyr cymorth gofal iechyd dan hyfforddiant a goruchwylio a dysgu myfyrwyr eraill.  Darparu goruchwyliaeth o ddydd i ddydd ar gyfer staff iau a chynorthwyo'r staff cofrestredig gydag asesiad ffurfiol a datblygiad parhaus staff gweithwyr cymorth Band 2 a 3.  Dangos gweithdrefnau i rieni a gofalwyr ar sail unigol neu grŵp.  Cymryd rhan mewn myfyrio yn ffurfiol ac yn anffurfiol.  **Digidol a Gwybodaeth**  Cadw cofnodion cleifion cywir, yn ysgrifenedig ac yn electronig e.e. Cofnod Gofal Nyrsio Cymru (WNCR), yn unol â pholisi’r bwrdd iechyd, gan roi sylw i lywodraethu gwybodaeth, GDPR, cyfrinachedd a chadw'n ddiogel. | | |
| MANYLEB Y PERSON | | |
| Cymwysterau a Gwybodaeth | | |
| **Hanfodol**  Cymhwyster Lefel 4 priodol neu brofiad perthnasol i'r lefel hon | | |
| Profiad | | |
| **Hanfodol**  Profiad mewn gallu gofalu / lleoliad gofal iechyd  **Dymunol**  Profiad o fewn gwasanaethau amenedigol | | |
| Sgiliau a Phriodoleddau | | |
| Yn deall y ffisioleg sylfaenol, e.e. arwyddion hanfodol normal, cydbwysedd hylif, gofynion maethol  Yn gallu dangos agwedd gadarnhaol, ofalgar a thosturiol  Sgiliau cyfathrebu da ar lafar ac yn ysgrifenedig.  Yn gallu trefnu eich hun i gyflawni tasg ddirprwyedig  Yn gallu dangos agwedd gadarnhaol, ofalgar a thosturiol at bob cleient, perthynas ac aelod o staff mewn modd tawel  Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu | | |
| Arall | | |
| Cliriad Boddhaol Safonol/Manylach gan y Gwasanaeth Datgelu a Gwahardd gan gynnwys gwiriad Rhestr Waharddedig Oedolion/Plant | | |